**Lindi Lasteaed-Algkool`i Päikeserühma lastevanemate koosoleku protokoll**

Toimumisaeg: 8.09.2022.a., kell 17.00 – 18.15

Toimumiskoht: Lindi Lasteaed – Algkool, Päikeserühm

Koosoleku juhatajad: Ulla Orgusaar, Eve Naudi, Anu Vahter, Kärt Jürgens

Koosolekul osalesid: nimekiri lisatud protokollile

Koosoleku protokollija: Anu Vahter

**Päevakord:**

1. Direktriss Ulla Orgussaare sõnavõtt ( lasteaia kohatasu tõus)
2. Lastaia kodukord 2022/2023 õppeaastal
3. Hoolekogu liikme valimine
4. Jooksvad küsimused

**Kuulati/otsustati:**

1. **Ulla:**

Aitäh, koosolekule tulemast ja selleks aega leidmast. Septembris kohatasu tõuseb 43 eurolt 46 euroni. Toiduraha on 1.60 päev. Kuna eelnevatel aastatel on olnud koolis rohkem lapsi siis oleme saanud odavamalt toitu valmistada.

Söögipäev läheb kirja, kui lapsevanem pole lapse puudumisest teatanud puudumise hommiku kella seitsmeks.

Reedel 9. september võiks korraldada hoogtöö päeva, et laste atraktsioonidele alla panna kummimatid.

**Otsustati:** Hoogtöö päev toimub ja 9.09, kell 16.30

1. **Lasteaia kodukord**

 **Anu, Eve ja Kärt:**

Alustame uue õppeaastaga ja kordame tähtsamad asjad üle.

Lasteaed avatakse kell 7.00 ja suletakse kell 18.30. Lapsele järgi tulla10 min.enne sulgemist.

Lapse kohta palume tuua 2 pk salfakaid ja 1 pakk. niiskeid salfakaid nendel lastel, kellel on mähkmed. Õue ja toa riided on meil vajadusel kõik olemas lapse kapis. Püüame väljas olla iga ilmaga. Vahetusriiete kasti kontrollib lapsevanem iga nädal. Tüdrukutel juuksed kinni. Ka kamm on lastel kapis.

Muusika ja liikumine toimub ka sellel aasta teisipäeval ja neljapäeval, huvitegevusringe meie rühma lastel ei toimu. Kolmapäeviti on meie lastel rattapäev, ratas tuleb õhtul koju viia. Kiivri olemasolu on kohustuslik ja kiiver peab olema parajaks reguleeritud.

Mänguasju me kodust kaasa ei too,lubatud on kaisukad.

Uutel laste lastevanematel teha omale Eliisi konto, siduda see oma lapsega ja võtta rippmenüüst nõusolekud ja sealt alt täita ära nõusolek, et lubate lapsi pildistada, territooriumilt välja viia ja toitu käidelda. Lapsele järgi tulemine, kes tuleb te saate täita sellekohase ankeedi.

Lapsevanematel palume kas meilile saata või õpetajale anda perepilt, mille me paneme rühma seinale, et lastel on tore vaadata.

Parkimine autodega on parim parklasse, et lastel oleks ohutum. Sõidutee äärde ei pargi.

Kui lapsel on allergiaid või vajab eritioitu, teavitage õpetajat, et saaksime koos last aidata.

Haige laps on kodus ning haigestumise järel, andke lapsele aega taastumiseks 1-3 päeva, olenevalt haigusest. Puuduma märkimisel võib ka ära mainida, mis haigusega on tegemist.

Lasteaias magamiseks on kas tudukad, T-särk, meil on soe.

Oktoobris me kogume vanapaberit. Osaleme niipalju kui saame.

Üritustel- väljasõitudel osalevad lapsevanemad koos lapsega. Kui mingil põhjusel ei saa osaleda, siis anda õpetajale teada. Esimene üritus on Lindi aasal toimuv sügise sünnipäev.

Kui võimalik siis lubada lapsele puhkepäeva või lühendatud päeva. Lapsed väsivad pikast nädalast. Rühma võib tuua lahkesti puuvilju ja juurvilju, mida saab näksida.

1. **Hoolekogu liikme valimine:**

Hoolekogu esindajaks valiti Alis Siiman enamuste häältega ning tema abiliseks oma nõusoleku andnud Silvia Pajus.

1. **Jooksvad küsimused:**

**Ettepanek:** Panna hommikul välisukse peale nähtav silt, kui lapsed on hommikul õues.

**Vastus:** Õpetajad panevad sildi lapsevanema jaoks.

**Ettepanek:** Õpetajate ettepanek, et isadepäev korraldada enda rühmas ja hommikul, ühise pudru söömise ja mänguga.

**Vastus:** Vanemad olid nõus.

**Arutleti:** Mis lahendus on jõulude ajal päkapikkude käimisega? Õpetajad ei ole juba aastaid rühmas magusaid üllatusi pakkunud, sest kodus saavad lapsed magusat niigi.

**Vastus:** Vanemad otsustasid, et võiks nemad raha koguda ja teha iga nädal näiteks advendihommikul üllatuseks raamatu.

**Arutleti:** Kas sobib, kui hommikul võtame lapsi vastu õues?

**Vastus:** Vanemad on nõus. Lapsel on seljas ilmale vastav riietus ning õpetajad panevad uksele sildi, kui oleme õues.

* Marianne Lahe andis õpetajatele idee, et rühma läbipaistva kangaga poolitada ja nii saaks salaja lapsevanemad peole kutsuda.

Õpetajad võtsid idee mõtlemiseks.

**Ettepanek:** Siim Palm tegi ettepaneku, et tema võiks lastele teha natuke jalgpalli trenni.

**Vastus:** Õpetajad ja vanemad on ideest väga huvitatud ning Siim võtab endale aega, et trenni organiseerimine läbi mõelda ja informeerib meid oma otsusest lähiajal.

Protokollija

Anu Vahter